SA gunstelinge op Showmax te sien - Maroela Media
Chloe het gedink haar depressie is veroorsaak deur haar kind se geboorte. Dan begin sy vermoed 'n bose entiteit spook by hulle, maar niemand wil haar glo nie…
Waarom moet jy dit kyk? Dié riller is in meer as 150 teaters in die VSA vrygestel – dit is seldsaam vir 'n Suid-Afrikaanse fliek! Die fliek het 'n 88%-resensiesyfer behaal op Rotten Tomatoes.
Toekennings: Siembamba is genomineer vir agt Africa Movie Academy-toekennings in Oktober, insluitend Beste fliek, Beste regisseur (Darrel Roodt) en Beste aktrise (Reine Swart). Dit is ook vir twee Safta-toekennings genomineer. Kyk nou »
(WAARSKUWING: Die lokprent is nie geskik vir sensitiewe kykers of kinders nie.)
Khetha (Thato DH Dhladla) is 'n swart tronkbewaarder wat toesig moet hou oor swart terdoodveroordeelde gevangenes in Pretoria Sentraal-gevangenis teen die einde van apartheid. Sy werk raak nog weer ingewikkeld wanneer sy vervreemde pa (Khulu Skenjana) na die galg-afdeling oorgeplaas word.
Waarom moet jy dit kyk? Dié fliek sal in 2019 vir 'n Oscar-toekenning oorweeg word in die kategorie Beste buitelandse fliek. Regisseur Zwelethu Radebe is ook 'n opkomende talent en is gekies vir Mail & Guardian se lys van 200 jong Suid-Afrikaners in 2018.
Toekennings: The Hangman het reeds talle toekennings ontvang, insluitend Beste Suid-Afrikaanse kortfliek by filmfeeste in Durban en Johannesburg en Beste Afrika-kortfliek by die Zanzibar Internasionale Filmfees. Kyk nou »
Oscar-genomineerde Steve Coogan (Philomena) is 'n prokureur wat probeer verhoed dat 'n laksman self gehang word.
Waarom moet jy dit kyk? Dit gee vir jou goeie gesprekspunte as iemand weer oor die doodstraf wil gesels. Oliver Schmitz is een van Suid-Afrika se topregisseurs.
Toekennings: Oliver Schmitz het verlede jaar die Safta-toekenning ontvang vir Beste regisseur. Kyk nou »
In die eerste seisoen het Kaapstadse hipster Tom (Armand Aucamp) 'n gastehuis – en 'n boekklub – in die Karoo geërf. In seisoen 2 bedryf hy die gastehuis saam met Sofia (June van Merch) en ja, hulle baklei nog steeds elke dag.
Waarom moet jy dit kyk? Die Boekklub is 'n juweel en een van die mees bekroonde Afrikaanse drama-komedies die afgelope paar jaar.
Toekennings: Jana Cilliers het twee keer die Safta-toekenning ontvang vir Beste aktrise in 'n ondersteunende rol. Louis Pretorius het in 2017 die toekenning ontvang vir Beste TV-drama-draaiboek. (Vanaf 17 September te sien.) Kyk nou »
'n Afrikaanse mokumentêr oor 'n middeljarige hotelbestuurder, Ferdie Kruger (James Borthwick), wat sukkel om die deure van sy hotel in Mpumalanga oop te hou.
Waarom moet jy dit kyk? Grapjas Schalk Bezuidenhout.
Toekennings: Schalk Bezuidenhout het in 2018 die Safta-toekenning ontvang vir Beste akteur in 'n ondersteunende rol in 'n komedie. Die eerste seisoen het in 2017 die Safta-toekenning ontvang vir Beste komedie-draaiboek. Kyk nou »
Ander hoogtepunte wat in September op Showmax te sien is:
Abraham, die laaste fliek van die Afrikaanse filmlegende Jans Rautenbach. Screen Africa het gesê hy is "moontlik Suid-Afrika se beste en terselfdertyd, mees omstrede, filmmaker". Jans is in 2016 oorlede in die ouderdom van 80, 'n jaar ná Abraham vrygestel is met uitstekende resensies.
Phil 101, 'n 2018 Safta-genomineerde sitkom wat in 'n filosofiedepartement afspeel met Bennie Fourie, Philippus Boshoff en Frank Opperman in die hoofrolle.
Kokkedoortjie, 'n Safta-genomineerde kookprogram vir kinders tussen 9 en 13 jaar oud. (Vanaf 20 September te sien.)
Seisoen 2 van die tekenprentreeks Zafari, oor 'n dieretuin naby Mount Kilimanjaro vol unieke karakters. (Vanaf 24 September te sien.)
Die Afrikaanse branderplankryerfliek Die Pro, met Edwin van der Walt, gebaseer op Leon de Villiers se bekroonde boek.